# **Prilog VII**

# **KRITERIJI ODABIRA I NAČIN IZRAČUNA OCJENE PONUDA – GRUPA III**

# **KRITERIJI ODABIRA:**

1. Financijski kriterij (cijena): 80% - C
2. Nefinancijski kriteriji (iskustvo stručnjaka): 20% - IS
3. **Financijski kriterij (cijena) - C: 80%**

Bodovna vrijednost prema ovom kriteriju izračunava se prema sljedećoj formuli:

**C= 80 \* Cmin/Cpon**

C – bodovi po kriteriju cijene – uzima se iznos sa prve dvije decimale, bez zaokruživanja

Cpon – cijena iz ponude ponuditelja koja se ocjenjuje

Cmin – najniža cijena od svih ponuđenih valjanih ponuda

Maksimalni broj bodova koji ponuditelj može dobiti prema ovom kriteriju je 80.

1. **Nefinancijski kriterij (iskustvo stručnjaka) – D: 20%**

U interesu Naručitelja je dobiti što kvalitetniju i obuhvatniju uslugu za novac, a budući da je cilj Školske sheme voća i povrća odnosno mlijeka i mliječnih proizvoda je promjena svijesti djece kroz edukaciju i širenje znanja o važnosti zdrave prehrane. Budući da su djeca odnosno učenici najvažnija, ali i najranjivija skupina društva i apsolutno je nužno osigurati najveću moguću kvalitetu izrađenih materijala. Stručne kompetencije i iskustvo stručnjaka u području predstavljaju garanciju kvalitete te su izrađeni kriteriji bodovanja.

Minimalni uvjet za ključnog stručnjaka je :

− visoka stručna sprema iz područja poljoprivrede, prehrambene -tehnologije, odnosno završen preddiplomski i diplomski sveučilišni studij ili integrirani diplomski sveučilišni studij ili specijalistički diplomski stručni studij jednog od navedenih područja (minimalno četiri godine visokoškolskog obrazovanja);

Za potrebe utvrđivanja broja bodova po ovom kriteriju ponuditelj dostavlja dokazive podatke (provjeriti autorstvo znanstvenih časopisa ili publikacija proizašlih iz projekata, javno dostupni podaci o projektima, izjava autora itd) sukladno kriteriju bodovanja.

Maksimalni broj bodova koji ponuditelj može dobiti prema ovom kriteriju je 20. Bodovna vrijednost prema ovom kriteriju izračunava se prema sljedećem:

Tablica 1:

|  |  |  |  |  |
| --- | --- | --- | --- | --- |
| Red .br. | Specifično iskustvo stručnjaka | Ocjena kriterija | Bodovi | Najveći broj bodova |
| 1. | Iskustvo na međunarodnim projektima promicanja zdravlja – broj projekata | 0 projekata | 0 | 7 |
| 1 projekt | 3 |
| 2 projekta | 5 |
| 3 i više projekata | 7 |
| 2 | Iskustvo u pripremi i provedbi edukacija povezani sa zdravom prehranom djece – broj projekata | 0 projekata | 0 | 7 |
| 1 projekt | 3 |
| 2 projekta | 5 |
| 3 i više projekata | 7 |
| 3 | Sudjelovanje u javnoznanstvenim projektima s ciljem promicanja zdravlja i pravilne prehrane djece u školama – broj projekata | 0 projekata | 0 | 6 |
| 1 projekt | 2 |
| 2 projekta | 4 |
| 3 i više projekata | 6 |

Kako bi Naručitelj mogao bodovati / odjeljivati bodove valjanim ponudama, Ponuditelji su obvezni u svojim ponudama priložiti dokaze kojima potvrđuju da njihov predloženi ključni stručnjak, raspolaže stručnim iskustvom i specifičnim znanjima (broj projekata) kako je to traženo u gornjoj tablici neophodnim za kvalitetnu realizaciju ovog predmeta jednostavne nabave, a koji se boduju kao ključni stručnjak ponuditelja. Dokaz koji su Ponuditelji obvezni dostaviti je **Životopis** (iz kojeg je vidljivo traženo iskustvo – upisati kontakt za provjeru (mail, telefon ili jednakovrijedno) **za ključnog stručnjaka**.

U cilju kvalitetnog i ispravnog bodovanja Ključnog stručnjaka, Naručitelj zadržava pravo kod kontakta Naručitelja koja je navedena u životopisima provjeriti istinitost navoda iz životopisa ili zatražiti pojašnjenje navoda iz životopisa ukoliko su isti nejasni (primjerice podatke o opisu izvršenih usluga). Životopis potpisuju osobe na koje se isti odnosi.

Odabrani Ponuditelj za vrijeme realizacije ugovora o jednostavnoj nabavi mora angažirati upravo onog ključnog stručnjaka za koje je dokazao sposobnost i za koje je Naručitelj bodovao njegovu ponudu. Samo u iznimnim slučajevima, ukoliko Ponuditelj iz objektivnih razloga (bolest, smrtni slučaj) neće moći za realizaciju ugovora angažirati ključnog stručnjaka kojeg je naveo u ponudi i za kojeg je dobio bodove u ovom postupku jednostavne nabave, može zatražiti zamjenu stručnjaka odnosno odrediti nekog drugog stručnjaka za sudjelovanje u projektu, ako taj drugi stručnjak ima sve tražene kvalifikacije (iskustvo, kompetencije i ostalo) kao i prvotno određeni stručnjak.

Ukoliko ponuditelj želi ostvariti dodatne bodove po ovom kriteriju dužan je u ponudi uz životopise dostavili ispunjen obrazac iz **Priloga VIII** ove dokumentacije o nabavi ili vlastiti obrazaca na kojem su navedeni svi elementi bitni za dodjeljivanje dodatnih bodova, ako je primjenjivo.

# OCJENJIVANJE PONUDA

Sveukupna ocjena ekonomski najpovoljnije ponude **E** je zbroj **C** – financijskog kriterija i **D** nefinancijskog kriterija:

|  |
| --- |
| **E = C + D** |

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.

Ako su 2 (dvije) ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u Dokumentaciji. Dodatne pogodnosti se neće razmatrati.